Document ID: 31992R1613

KOMISSION ASETUS (ETY) N:o 1613/92,
annettu 24 päivänä kesäkuuta 1992,
yhdistetyn nimikkeistön alanimikkeisiin 1902 11 00 ja 1902 19 kuuluvina makaronivalmisteina vietyjen tiettyjen vilja-alan tuotteiden ennakkovahvistustodistusten järjestelmän soveltamista koskevista täydentävistä yksityiskohtaisista säännöistä annetun asetuksen (ETY) N:o 3556/87 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon vilja-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2727/75(1), sellaisena kuin se on viimeksi muutettuna asetuksella (ETY) N:o 674/92(2), ja erityisesti sen 24 artiklan,
sekä katsoo, että
komission asetuksessa (ETY) N:o 3556/87(3), sellaisena kuin se on viimeksi muutettuna asetuksella (ETY) N:o 4057/87(4), annetaan yhdistetyn nimikkeistön alanimikkeisiin 1902 11 00 ja 1902 19 kuuluvina makaronivalmisteina vietyjen tiettyjen vilja-alan tuotteiden ennakkovahvistustodistusten järjestelmän soveltamista koskevat täydentävät yksityiskohtaiset säännöt; tätä asetusta ei enää sovelleta huhtikuun 30 päivästä 1988,
tieto ennakolta vahvistamisesta on tarpeen Amerikan yhdysvaltojen ja Euroopan yhteisön välisen makaronivalmisteita koskevan järjestelyn 6 kohdan soveltamisessa,
Italian tasavalta toimittaa edelleen komissiolle tiedoksi Amerikan yhdysvaltoihin vietävien makaronivalmisteiden ennakkovahvistustodistukset; olisi kuitenkin saatava tietoa myös muiden jäsenvaltioiden myöntämistä ennakkovahvistustodistuksista, ja
tässä asetuksessa säädetyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetusta (ETY) N:o 3556/87 seuraavasti.
1) Korvataan 1 artiklan a ja b alakohta seuraavasti:
"asetuksessa (ETY) N:o 1760/83 tarkoitettujen ennakkovahvistustodistushakemuksen ja todistuksen 20 ruutuun voidaan merkitä ainoastaan yhdistetyn nimikkeistön alanimikkeet 1902 11 00 ja 1902 19; niiden 7 ruutuun on merkittävä "Amerikan yhdysvallat" tai "muu kuin Amerikan yhdysvallat". Todistus velvoittaa viemään merkittyyn määrämaahan."2) Korvataan 3 artiklan 1 kohdan toinen luetelmakohta seuraavasti:
"- yhdistetyn nimikkeistön alanimikkeisiin 1902 11 00 ja 1902 19 kuuluvien makaronivalmisteiden määristä, joiden vientituen määrä on vahvistettu ennakolta, päivämäärästä, jolloin toimivaltaiset tulliviranomaiset ovat hyväksyneet ilmoituksen kyseisten makaronivalmisteiden viennistä Amerikan yhdysvaltoihin sekä päivämäärästä, jolloin käytetty ennakkovahvistustodistus on annettu."
3) Korvataan 3 artiklan 2 kohdan toisessa alakohdassa ilmaisu "pääosasto III, osasto B/2" ilmaisulla "pääosasto III, osasto C/2".
4) Korvataan 4 artiklan toinen alakohta seuraavasti: "Sitä sovelletaan todistuksiin, joita on haettu heinäkuun 1 päivästä 1992."
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 24 päivänä kesäkuuta 1992.

Labels: 3
17
18